Fide-meistarinn Björn Ívar Karlsson varð efstur á fyrsta atskákmóti ársins hjá TR , sem yfirleitt eru kölluð þriðjudagsmót . Það er þó erfitt að kalla mótið þriðjudagsmót þar sem það fór fram á fimmtudegi , eins og mótin munu gera í janúar og febrúar . Mótið var fámennt en góðmennt , enda tvö sterk kappskákmót í gangi þessa dagana , Skákþing Reykjavíkur og Gestamót Hugins og Breiðabliks . Í öðru sæti var skákgæslumaðurinn Kristján Örn Elíasson með 3 vinninga og í þriðja sæti varð Arnar Ingi Njarðarson með 2.5 vinning . Úsrslit mótins má finna á chess-results . Hér má nálgast dagsrká mótanna . Næsta mót verður fimmtudagskvöldið 16. janúar næstkomandi . Mótin hefjast kl. 19:30 í Skákhöll TR í Faxafeni . Tefldar eru fjórar umferðir , tímamörk eru 15 mínútur með 5 sekúndna viðbótartíma og reiknast mótin til atskákstiga .